Odense Adresse-Contoirs Efterretninger, 1792-05-11
(Af udenlandske Aviser, fra Kiøbenhavn, Hendes Kongelige Høihed Kronprindsessen befinder sig nu til Rigernes Glæde i den femte Maaned af sin Frugt sommelighed. - Efter Forlydende vil Hs. Majestet Kongen og det hele Kongel. Huus midt i denne Maaned tage ud paa Landet. Hs. Kongel. Høihed Prindsesse Lovisa Augusta vil tilligemed sin Gemahl den største Deel af Sommeren opholde sig paa Augustenborg. - Adjutanten hos Hs. K. H. Kronprindsen, Capit. Kirchhof, er af Hs. Kongel. Majestet udnævnt til General=Adjutant, og herefter skal beklæde denne Plads hos Hs. K. Høihed, - Et nylig oprettet patriotisk Selskab, der foreener sig til det ædle og almeennyttige Øiemerke, at samle og udbrede Kundskaber og sikre Efterretninger og Norge, under Navn af det corresponderende topographiske Selskab for Norge, og har udvalgt Stiftamtmanden i Christiania, Hr. Kammerherre von Moltke, til sin Præsident, er atter et Beviis paa den danske og norske Nations patriotiske Jver i at virke til almindelig Bedste, Selskabet bestaaer allerede af 90 Medlemmer, og lutter saadanne Mænd, af hvis Jndsigter man kan love sig de bedste følger af et saa nyttigt Foretagende, og som ville stifte saa meget mere Nytte, da Skattene i det anseelige norske Rige endnu alt for lidet ere kiendte og bekiendte. - Til alle i Fyen, Jydland og Hertugdømmene garnisonerende Regimenter er allerede udgaaet Befaling, at de skulle trække sig sammen til en Lystleir (hvortil Pladsen er afstukken af Hr. General=Qvarteermester v. Binzer og Hr. Oberkrigscommissair Schieren) imellem Apenrade og Hadersleben, som skal formeres fra den 17de til den 30te Juni, og bestaae af følgende Regimenter og Korps: Kavallerie: det fyenske Dragoner, det slesvigske Rytter, det holsteenske Rytter, det jydske Dragoner, Livregimentet Dragoner og 2 Eskadroner Husarer. Jnfanterie: det første og tredie Jydske, det fyenske, det Slesvigske, det andet Jydske, det Oldenborgske, der Holsteenske, Kongens Livregiment, Feldtjæger=Corpset, det Slesvigske Jægerkorps, den første Bataillon af det Slesvig=Holsteenske lette Jnfanterie, et Detaschement Artillerie fra Fæstningen Rendsborg. Den hele Leir skal bestaae af 4250 Mand Kavallerie, 14071. Mand Jnfanterie og 1043 Mand Jægere og let Jnfanterie, altsaa foruden Artilleriet 19365 Mand. Regimenterne skulle, førend de rykke i Leiren, forud tilligemed Nationalmandskabet exercere i 3 Uger i deres Stand qvarterer. - Kammerherre og Oberst, Grev von Baudissin, skal imedens Leiren varer, være virkelig GeneralAdjutant hos Hs. Durchl. Prinds Carl, og har i den Henseende allerede faaet sin Bestalling. - To Prindser af Philipsthal ere traadde i vor Tieneste, den ene som Oberstlieutenant og den anden som Capitain. - Det i Altona aabnede Laan af 560,000 Rdlr. er allerede complet; en stor Deel af disse Penge ere af Udenlandske, som i Almindelighed ønske at trække Renter af deres Penge under den danske Regiering, der udmerker sig ved en fortrinlig Oekonomie. - J Anledning af en nylig anstillet Beregning udføres ved de nu værende høie Priser af Kaffe aarlig af Danmark, Norge, Slesvig og Holsteen der for halvanden Mill. Rdlr. - Den ny Chef ved Holmen, Commandeur Kierulf, har overgivet Admiralitets=Collegjo en Plan til en ny Dokkes Anlæggelse. - Alt hvad Kongen af Sverrig underskriver, bliver tillige underskrevet af Hertug Regenten, og dette er endogsaa skeet ved de private Breve, som den unge Konge har skrevet til vort Kongelige Herskab.